KLUBI 700
Te arvate, et te abielus on probleeme,
aga oodake, kuni kuulete järgmisest loost!
Randall ja Chanelle püsisid hävitavas suhtes
isegi veel 10 aastat peale lahutust.
Vahel elasid koos, vahel mitte.
Kuid nii või teisiti ei saanud nad läbi,
kuniks Chanelle nägi elumuutva nägemuse.
Randall ja Chanelle Stuart abiellusid 1988. a. Kentuckys.
Chanelle oli 17-aastane ja ootas last.
Randall oli 18-aastane
ja liitus Õhujõududega, et teenida perele elatist.
Töö tõttu asusid nad elama Põhja-Dakotasse
ja pere oli uue alguse üle lootusrikas.
Tundsin, et see on mu võimalus.
Olin täiskasvanu ja sain alustada uut elu.
Kuid asjad läksid üsna kiiresti hoopis teises suunas.
Usun, et abiellusime liiga noorelt,
soovides ikka veel olla vabad ja ajada oma asja.
Vabadusega kaasnes ka kiusatus.
Hakkasime käima klubides.
Paljud sõbrad,
kellega pidudel kohtusime ja kellega aega veetsime,
omasid kõrvalsuhteid.
Meil tekkisid suhtlemisprobleemid.
Kui mina tahtsin millestki rääkida,
tahtis Randall kuhugi ära kaduda ja mitte rääkida.
See aga ajas mind üha enam vihale.
Selle asemel, et saada temalt mingitki vastust,
läksin ma ja rikkusin abielu.
Mõtlesin: "Kuna ta tegi mulle nii, pean talle tagasi tegema."
Nii hakkasin ka väljas käima, omades samuti erinevaid suhteid.
Nende sõnul said nende suhtlemisprobleemid alguse
nende endi katkisest minevikust.
Me mõlemad astusime abiellu haavatuna.
Meil mõlemal olid nö "isa haavad" ja hüljatustunne,
mille tõime pagasina oma abiellu kaasa.
Ma ei tahtnud millestki rääkida.
Kui mõni asi mind vihastas, tahtsin olla üksi.
Nende käitumine üksteise suhtes
muutus üha hävitavamaks ja ka vägivaldseks,
kätkedes endas igapäevaseid vaidlusi ja vahel ka füüsilist vägivalda.
Nad lahutasid 1993. aastal.
Järgmised 10 aastat jätkasid nad aga mürgises ja kokku-lahku suhtes,
elades vahel vaatamata lahutusele koos.
Kui ta öelnuks, et taevas on sinine, oleks ma öelnud, et punane.
Me vahel oli pidev mäss ja konflikt.
Olles intiimselt väga lähedased, ei saanud me siiski teineteisega läbi.
Paar elas 2004. a. koos Kentuckys.
Randallil oli kindel töökoht
ja Chanelle oli just saanud kätte oma kosmeetiku tunnistuse,
tundes meeleheidet väheste klientide pärast
ja omades raskusi sissetuleku teenimisega.
Samas leidis ta sealt ilusalongist ühe juuksuri näol hea sõbra.
Ta nimi oli Pat ja ma imetlesin teda.
Tajusin, et ta on teistsugune, aga ei teadnud, mille poolest.
Kuniks sain teda tundma õppides teada,
et ta on kristlane.
Nii küsisin hoopis mina tema käes kord,
kas võiksin temaga kirikusse kaasa minna
ja ta vastas: "Muidugi!"
Chanelle hakkas regulaarselt kirikus käima
ja ütleb, et 31. oktoobril, 2004 muutus ta süda igaveseks.
Ma lihtsalt teadsin, et olen omadega põhjas.
Kohe täiega põhjas
ja miski peab muutuma, et mina ja mu elu võiks muutuda.
Nii lõpetasin omadega altaril nähes seal kui nägemuse,
kus nägin Jeesust käed välja sirutatuna
ja ütlemas: "Olen oodanud sind, mu tütar."
Olles andnud oma elu Jumalale, tajusin ka,
et minu ja Randalli koos elamine abieluväliselt on patt.
Palusin selle olukorra pärast:
"Issand, kui see pole minu koht,
siis Sa tead ka, et mul pole kuhugile minna.
Mida peaksin siis tegema?"
Samal ajal hakkas Randall
analüüsima oma tundeid Chanelli suhtes.
Suurim põhjus, miks ma ei tahtnud teda kaotada,
oli see, et ta seadis minu heaolu alati esikohale iseenda omast.
Ta tahtis alati olla kindel, et minuga on kõik hästi.
Omada selliselt hoolivat inimest oma elus oli erakordne.
Selleks aga, et ta jääks mu ellu, pidin temaga abielluma.
Nii tulin üks õhtu koju ja küsisin: "Kallis, kas tahad seda või mitte?"
Chanell vastas "Jah" ja nad abiellusid uuesti 2005. a.
Chanell jätkas palvetamist, võttes ka nende poja kirikusse kaasa.
Nähes positiivseid muutusi nende elus,
tahtis ka Randall olla parem isa ja abikaasa
ning hakkas samuti kirikus käima.
Püüdsin kasvatada poega, kes kasvas Jumala Sõna tundmises,
samal ajal, kui ta isa tolgendas mööda tänavaid.
Tahtsin kasvatada üles tublit noort meest,
aga pidin ju ka olema eeskujuks, mida see endast kujutab.
Nii alistas ka Randall oma elu Jumalale.
Kogesin üht rahu langemas mu üle ja ma mõistsin, et olen õigel teel,
mille kaudu juhtida oma peret.
Randall ja Chanelle läksid ka kristliku nõustaja juurde,
hakates ühtlasi koos palvetama ja Piiblit uurima.
Me austame üksteist
ja oleme õppinud omavahel paremini suhtlema.
Ühtlasi oleme õppinud ka tegema kompromisse.
Ta on mu parim sõber.
Mulle meeldib sport, mu naine vihkab sporti.
Kui aga ütlen, et lähen bingot mängima vms.,
on ta minuga hoobilt kaasas.
Ja vastupidi samuti.
Ta on õpetanud mind balletti vaatama.
Läksin temaga kaasa ja mulle isegi meeldis see.
Meil on lõbus koos.
Randall ja Chanell juhivad teenistust "Lunastatud elu"
ja ka meeste ning naiste piiblitunde.
Nad naudivad
oma täiskasvanud poja Brycei külaskäike
ja kasvatavad rõõmuga oma kahte noort nõbu.
Nende armastus üksteise vastu on tugevam kui eales varem
ja seda kõike tänu sellele,
et nad on õppinud armastama üksteist nõnda nagu Jeesus neid armastab.
Jumal on see, kes taastas me abielu.
Ta näitas meile, kuidas olla pühendunud, lojaalne ja armastav.
Jumal on näidanud meile, kuidas armastada ka üksteist.
Kas pole imeline?
Jumal on armastus.
Mitte vaid armastav, aga Tema ise ongi armastus.
Kui me tunneme Jumalat, täidab Ta armastus ka me südame.
Randall ja Chanelle ei teadnud, mis oleks lahendus.
Nad arvasid, et üksteise tähelepanu saamiseks
tuleb omada armusuhteid väljaspool abielu,
otsekui see paneks abikaasat sind kuidagi armastama.
Muidugi see ei läinud nii
ja tõi kaasa hoopis vihkamise, kibestumise, tülitsemise ja palju muud.
Piibel ütleb, et inimsüda on rahutu seni,
kuni leiab hingamise Jumalas.
See on kui tormi käes olev laev, mida lained peksavad siia-sinna.
Kui sa ei tunne Jumalat, on sinugi elu kui tormikeerises.
Pidevas tormikeerises.
Nii nagu nendegi elu seda oli.
Nad olid lähedased ja siis enam mitte.
Nad tülitsesid ja tülitsesid, läksid lahku ja tülitsesid edasi.
Probleem aga on selles,
et seni, kuni sa pole iseendaga rahul, ei suuda sa ka kedagi teist armastada.
"Armasta oma ligimest nagu iseennast."
Kui sa aga ei armasta iseennast, ei saa sa ka armastada kedagi teist.
Randall ja Chanell ei armastanud iseennastki.
Mida siis teha ja kuidas asjad joonele saada?
Andes end üle Jeesusele ja lastes Tal armastada ennast.
Sest kui Jeesus on su südames,
võtab ka Tema armastus võimust su südame üle.
Kui soovid armastust oma abiellu,
siis see on see viis, kuidas seda saada -
lastes Jumalal teha end korda ja tulla su südamesse,
mispeale saad jagada seda kellegi teisegagi.
Kui tahad tunda rõõmu oma abikaasast,
pead laskma Jeesusel tunda rõõmu sinust.
Seejärel saad tunda rõõmu ka oma abikaasast.
Kui sa ei tunne veel Jeesust, tahan, et palvetaksid koos minuga.
Las see olla täiesti uue elu algus su jaoks.
Palu koos minuga, kus iganes sa ka poleks.
Tee seda kohe praegu, öeldes:
"Jeesus."
Just nii. Kus iganes sa ka oled - ütle: "Jeesus,
ma vajan Su armastust.
Tunnistan, et ma pole tundnud seda armastust,
mis Sul on minu jaoks.
Tunnistan ka, et ma pole armastanud teisi,
kuna ma pole kogenud Sinu armastust.
Aga Issand, ma avan oma südame just praegu,
paludes Sul tulla mu ellu
ja elada oma elu minu kaudu.
Tahan elada Sulle ja teenida Sind kogu oma ülejäänud elu.
Aitäh Sulle, Issand, et oled kuulnud mu palvet
ja aitäh, et oled tulnud mu südamesse!"
Kui palusid seda palvet koos minuga, siis see on oluline päev su elus.
Tahan, et teeksid veel midagi.
Piiblis on öeldud: "Kiitke Issandat koos minuga
ja tõstkem kõrgeks Tema nime!"
Tahan, et annaksid kellelegi teada, et palusid selle palve.
Võid helistada kasvõi TV7'sse 44 22 227,
kus sulle vastavad inimesed, kes on palunud sama palve kui sina.
Neil oleks hea meel kuulda sinust.
Anna neile teada, et palusid selle palve
ja andsid oma elu Jumalale.
Helista TV7'sse 44 22 227, sest me soovime kuulda sinust.
Peagi aga kohtume väga huvitava külalisega.
Nii on.
Meiega liitub menukite autor Karen Kingsbury,
kes räägib oma viimasest raamatust Baxterite pere kohta
ja sellest, mis on tulemas uues Baxterite telesarjas.
Nii et jääge meiega!
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
hispaania,
saksa,
ja prantsuse keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Mis juhtub, kui noor pereisa jääb nii sotsiaalmeedia lõksu,
et see peaaegu hävitab ta pere.
Just sellest räägibki populaarse Bexterite-pere seeria
kõige viimane romaan "Kui olime alles noored".
Karen Kingsbury on New York Times'i menukite autor
ja Ameerika kõige lemmikum lugude vestja.
Tema raamatuid on antud välja üle 25 miljoni eksemplari
ja tal on miljoneid fänne üle maailma.
Paljude ta raamatute põhjal on tehtud filmegi.
Ühtlasi on ta populaarsest "Baxterite pere" raamatute seeriast
tehtud nüüd teleseriaal.
Roma Downey ja Will Baker
on koondanud jõud selle seriaali tootmiseks.
Käsikirjapõhine draama MGM digitaalplatvormi jaoks
esilinastub 2019. aastal.
Kareni viimane romaan "Kui me alles noored olime"
räägib Baxterite perest
ja nende pereisast, kelle maailm saab lahutuse õhtul pahupidi pööratud
Juba liiga hilja?
Rõõm on tervitada taas Karen Kingsburyt meie keskel.
Rõõm kohtuda! - Nii tore olla tagasi siin.
Te raamatuid on trükitud 25 miljonit koopiat.
Mis aga pani teid te viimases raamatus
käsitlema teemat sotsiaalmeedia hävitavast mõjust?
Olen märagnud eriti oma noorema publiku seas
tohutut kiindumust Instagrammi.
Nad jälgivad seal erinevaid abielupaare,
kellel on miljoneid jälgijaid.
Nad postitavad sinna ilusaid pilte ja sõnu
ja ei lähegi kaua,
kui neile hakatakse juba maksma sotsiaalmeedias olemise eest.
Kuid see kõik on nii ebarealistlik ja võrdlemine pole kunagi tervislik.
See võib lausa hävitada suhteid.
Raamat "Kui me alles noored olime" räägib peamiselt uutest võimalustest.
See raamat räägib Emily ja Noa Carterist,
kes on tuntud paar Instagramis.
Armas pere koos 2- ja 4-aastase lapsega.
Ajapikku hakkab aga nende ilus lugu muutuma pigem fassaadiks.
Pigem juba kui etenduseks.
Noa tormab hommikul ärgates kööki
ja sätib seal laua valmis kui täiuslikuks fotosessiooniks,
unustades selle asemel hoopis kallistada oma naist
või öelda "Hommikust!" oma lastele.
Ta leiab rohkem kinnitust oma Instagrammi jälgijatelt,
kes imetlevad nende suhet ja seda, kui armsad nad on.
Kõik see pälvib kogu Noa tähelepanu, nende abielu variseb kokku
ja Noa astub lihtsalt minema.
Kõik see sünnib vaid 24h jooksul.
Tõsiselt? Vau!
See raamat kätkeb endas 24 tundi.
Kuidas kannab see raamat endas sarnast ideed,
kui Scrooge'i pere kogemus raamatus "Jõululaul"?
See on olnud üks mu lemmiklugusid.
Mulle väga meeldib film "Scrooge" Albert Finneyga peaosas.
See on üks me pere lemmikuid.
Noa on endine pesapallur, kel on olnud mitu peapõrutust
ja ta aju kannatab pisut selle tõttu.
Tänu sellele esinevad tal peavalud ja vahel isegi mälulüngad.
Ta heidab õhtul magama,
omades juba kõiki asju pakituna ja valmis hommikul lahkuma.
Kuid hommikul ärgates on ta korraga 5 aastat vanem
nii nagu ta lapsedki.
Ta ei saa aru, mis toimub.
Ta on segaduses ega tea, kus ta naine on.
Ta ei mäleta, et oleks kodunt ära läinud.
Ta heidab uuesti magama ja ärgates on veel 5 aastat vanem.
See kestab kogu öö, kus ta on iga ärkamisega jälle vanem
ja ta näeb selle käigus, kuhu ta valikud viivad
ja kus ta omadega 5, 10 ja isegi 20 aasta pärast on.
Seda siis juhul, kui ta tõesti jätaks oma pere maha.
Võimas!
Ja hirmutav ka.
Rääkige ka palun sellest uues telesarjast "Baxterid".
Nii põnev!
See, kuidas Baxterid antud loos esile tulevad,
on läbi Kerry Baxteri, kes on peategelase sõber.
Nii on olnud vahva siduda Baxterid selle viimase raamatuga,
mis on täiesti iseseisev teos.
Kuid seriaal ise jõuab siis eetrisse 2019. aastal.
Kuus esimest episoodi on juba filmitud.
Ramona Downey mängib Elizabeth Baxterit
ja Ted McKinley mängib tema abikaasat Johni.
Lisaks palju andekaid noori näitlejaid,
kes mängivad nende täiskasvanud lapsi.
MGM toetab Roma Downeyt ja tema firmat.
Kui need 6 esimest episoodi valmis said,
ütles telekanal, et see on parim sari, mida nad eales näinud on
ja nad olid väga elevil sellest.
Kuid kuna materjali on rohkem vaja,
lepiti kokku järgmise 18 episoodi filmimises,
mis on hetkel kirjutamisel ja lähevad töösse jaanuaris.
Nii et aasta pärast usun, et juba kõik teavad Baxteritest.
Me teame juba praegu ega jõua ära oodata.
Mulle meeldib Roma Downey. Ta on imeline!
Miks on te meelest Baxterite pere lood nii populaarsed?
Püüdsite selle seeria ära lõpetada, aga te fännid ei lubanud?
Tõsi.
Arvasin, et kirjutan neist vaid 5 raamatut,
aga nüüd on neid kokku juba üle 20
ja mõned veel lisaks.
Kuid need kõik räägivad uutest võimalustest.
Baxterid pole täiuslikud ja nad teevad vigu.
Neil on oma kahtlused
ja Baxterite pere lapsed
läksid mingi hetk isegi Jumalast eemale.
Neil oli Jumalast ükskõik,
aga nende vanemad palvetasid nende eest.
Samas olid neil endil omad saladused
selle kohta, mida nad olid oma noorpõlves teinud
ja mis polnud head.
Inimesed samastuvad sellega, et nad pole täiuslikud,
aga samas saavad ikka armu ja uue võimaluse.
Nagu selle Instagrammi looga... Aa ei, see oli hoopis teine lugu!
Kui Baxterite ajal olnuks Instagram, küllap nad oleks seal ka olnud.
Te kirjutate elumuutvat ilukirjandust.
Kuidas aga te enda elu 80'ndatel muutus?
Mulle pakuti võimalust minna jõusaali trenni tegema.
Üks mees tuli ka sinna trenni tegema,
me jäime üksteisele silma ja hakkasime suhtlema.
Ta oli täiega nunnu ja igati nö puhas poiss,
mis tundus lausa imeline!
Ta kutsus mu välja, kuid esitas samas kummalise palve.
Ta küsis, kas ta tohiks kohtingule Piibli kaasa võtta?
Ma polnud eluski Piiblit lugenud ja see tundus täiega kummaline,
aga ma ei tahtnud teda ka kohe kaotada,
mistõttu olin nõus, kui ta nii väga seda tahtis.
Ta oli kohe nii nunnu? - Oli tõesti. Ja on endiselt.
Ta võttis Piibli me kohtingule kaasa ja tahtis lugeda sealt Filiplastele 4.
Mul polnud mingitki aimu ei filiplastest ega muudest "-lastest",
aga me lugesime sealt ja ma vaatasin samal ajal kella,
mõeldes... - Et sellest ei tule midagi.
Mõtlesin, et selle Piibli värgi võiks nüüd lõpetada.
Saime selle õhtuga ühele poole
ja rääkisime järgmised 3 kuud pidevalt vaid Piiblist.
Mul endal polnud mingeid teadmisi
ja ma ei osanud kuidagi kaitsta inimeste endi väljamõeldud uskumusi.
Ma ei tundnud Piiblit.
Kord, kui mul oli hästi halb päev, ma võtsin ta Piibli -
tema erilise, kalli ja igalt poolt allajoonitud Piibli,
mille kaudu ta oli otsinud Jumalat
ja virutasin selle hooga maha, nii et see läks keskelt pooleks.
Arvasin, et nüüd avaneb küll maa
ja ma olen esimene, kes põrgu trepist alla läheb.
Sest Piiblit lihtsalt ei loobita niimoodi.
Ta korjas oma Piibli kokku ja lahkus kurvalt,
ütlemata suurt midagi.
Mina aga võtsin kursi poe poole, millest olin elu aeg mööda sõitnud
ja milleks oli kristlik raamatupood.
Läksin ja palusin endale Piiblit koos juhendiga sõnade otsimiseks.
Tol ajal polnud mingeid mobiili äppe,
mispeale sain endale Piibli ja suure, paksu piibliseletus-sõnastiku.
Ma ei jõudnud parklast väljagi veel, kui otsisin sealt juba sõnu
ja kuulsin samas Jumalat ütlemas:
"Sa ei leia sealt oma inimlike uskumuste kohta midagi.
Sa võid kas jätkuvalt järgida neid,
või haarata kinni minu Sõnast ja mitte kunagi enam lasta lahti."
Ma haarasin kinni Jumala Sõnast, mis on aluseks kõigele, mida ma teen.
Kõik taandub Temale.
Ja te ikkagi abiellusite selle mehega?
Jaa, sest ta andestas mulle! - Kui tore!
Tähistasime just oma 30-pulma-aastapäeva
ja oleme endiselt parimad sõbrad.
Ta tõuseb endiselt vara hommikuti ja palub kogu me pere eest.
Ta küsib ka lastelt, mida nad teevad ja kuidas nende hinge lood on?
Imeline! Võrratu lugu!
Te peaks selle ka kirja panema.
Karen Kingsbury uus raamat on tellitav internetist.
Meie pikem intervjuu Kareniga on leitav me Facebooki lehelt.
Teie ja te tõestisündinud lugu - sellest võiks ju filmi teha!
Rääkides uutest võimalustest...
Olete oodatud tagasi, kui see peaks välja tulema.
Peagi aga vastused te küsimustele.
Deanna kirjutab: "Paulus ütleb, et armastus ei ärritu.
Kas see tähendab, et kui keegi siiski ärritub su peale kergesti ja tihti,
et ta siis ei armasta sind?"
Vastused peagi tulekul.
Sul on kõik, mida arvasid õnneks vaja minevat.
Paljutõotav karjäär,
palju sõpru
ja üha kasvav pere.
Ometi tundub elu tühi.
Midagi on nagu puudu.
Vaid Jumal saab anda me elule tõelise tähenduse.
Tõeline õnn algab Tema tundmisest.
Avasta, kuidas Jumal võib muuta su elu!
Vaata saadet "Klubi 700"!
Nüüd aga teie küsimuste juurde.
Alustame Deannast, kes kirjutab:
"Paulus ütleb, et armastus ei ärritu.
Kas see tähendab, et kui keegi siiski ärritub su peale kergesti ja tihti,
et ta siis ei armasta sind?"
Hoopis vastupidi -
teie ei tohiks ärrituda, kui nemad ärrituvad.
Kui te süda on täis armastust,
ei saa te ka riivatud, kui keegi teeb teile midagi.
Küsimus pole teistes, kui nad meid ärritavad.
See pole selle salmi mõte.
Tõsi, kuigi lihtsam öelda kui teha.
Kui te süda on täis armastust,
siis te ei solvu ja saate sellega hakkama,
kui keegi halvasti ütleb.
On inimesi, kes peavad aastaid vimma.
Pikki aastaid!
Ainuüksi setõttu, et keegi ütles neile midagi.
Kui te südames aga on armastus, annate te ka andeks kogu öeldu.
Seedite seda veidi, aga ütlete siiski, et armastate seda inimest.
Patty: "Kui Jeesus seisis vaeste eest, aga vabariiklased ei tee seda,
seistes hoopis kõrgklassi eest,
siis miks on enamus kristlasi vabariiklased?"
Arvan, et te eeldus on vale.
Kui olete tõesti vaeste poolt, aitate neil ka tööd leida.
Aitate neil saada vabaks sotsiaalabi toetustest,
et elada ise elamisväärset elu.
Te ei koorma neid igasugu seadustega,
muutes nad riigi orjaks.
See on see, mida vaeste eest seismine tähendab.
Kuid öelda, et vaid demokraadid hoolivad vaestest...
Demokraadid tahavad võtta teie raha ja anda selle ära.
Vabariiklased tahavad võtta oma raha ja anda selle ära.
Nii et suur vahe.
Hästi öeldud!
Robin: "Julgustasin üht kristlast minema hääletama,
kuna usun, et tegu on kõige tähtsamate vahevalimistega
kogu me elus.
See inimene vastas,
et ta pole kogu oma elu - 60 aasta jooksul kordagi hääletanud.
Jagage palun piiblisalme ja põhjusi, miks just kristlased peaks hääletama
ja julgustage neid seda ruttu tegema, sest tähtaeg on peagi käes."
Piibel julgustab kristlasi palvetama võimukandjate eest.
"Andke keisrile, mis keisrile kuulub ja Jumalale, mis kuulub Jumalale."
Keiser tähendab meid - ilmalikku riiki.
Keiser ootab intelligentset, teadlikku kodanikkonda,
mis kätkeb endas ka hääletamist.
Olles kaasatud ilmalikku sfääri, tuleb keisrile anda see, mis tarvis.
Jah, me anname Jumalale, mis Talle kuulub,
aga samas ka keisrile, mis kuulub talle
ja see tähendab intelligentset, teadlikku kodanikkonda.
Vaata kirjutab: "Tean kedagi, kes väidab end olevat kristlane,
aga kes samas armastab ka väga raha
ja on väga ihnus.
Kas see läheb talle suurel kohtupäeval maksma?"
Täitsa võimalik.
Jeesus ütles, et kaamelil on lihtsam minna läbi nõelasilma,
kui rikkal pääseda Jumala riiki.
Nõelasilm oli tol ajal üks sissepääsu koht,
kust läbisaamiseks pidi kaamel põlvili laskuma ja sealt läbi roomama.
Üks rikas mees ütles Jeesusele, et ta on pidanud kõiki Tema käske
ega ole rikkunud abielu või olnud sõnakuulmatu vanematele.
Jeesus aga ütles, et üks asi on tal puudu
tänu oma rahaarmastusele.
Piibel ütleb, et me ei saa teenida nii Jumalat kui mammonat.
Kui oled oma elu Jumalale andnud ja Ta on su elu Issand,
siis see ei tähenda, et Jumal ei anna sulle midagi.
Ta annab ja õnnistab oma rahvast, andes neile head käekäiku.
Aga see on teine asi.
Julie küsib: "Miks kristlased ei kasuta Jehoova nime Jumala asemel?"
Kreeka keeles on palju vastseid nimele Jumal.
El Shaddai, Elohim ja mitmed muud.
Nimi Jehoova või Jahve tähendab: "See, kes põhjustab kõige olemist"
Piiblis kasutatakse JHWH, et kirjeldada Tema nime,
mis on mu meelest küll viga,
sest Ta päris nimi on "See, kes põhjustab kõige olemist".
Nii pead kasutama kas Jumal või siis seda pikka versiooni.
Jumalal on mitmeid nimesid - sh siis ka Jehoova.
Teades, kes Ta on, võimegi lihtsalt teenida Jumalat.
Ma ei tea, oli see nüüd liiga keeruline?
Jääme Jumala juurde. Jeesus ja Jumal.
Jumalal on palju nimesid nagu näiteks Elohim,
aga Ta päris nimi on siiski Jehoova või Jahve.
Lõpetuseks aga Jeremija 31:3:
"Ma olen sind armastanud igavese armastusega,
seepärast jääb mu osadus sinuga."
Aitäh me kõigi poolt, et olite meiega
ja kõike head!
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas